
Acasă » Actualitate > Rusia răspunde cu un documentar la cererile repetate ale României pentru restituirea... 


Rusia reacționează la cererile repetate ale României pentru restituirea tezaurului 
de la Moscova cu un film documentar. Ultimul demers a aparținut 
europarlamentarului Eugen Tomac si BNR. 


93 de tone de aur și alte valori culturale și istorice. Este ceea ce Rusia 
trebuie să restituie imediat României. Așa consideră autoritățile române. În ultimul timp, ele 
cer regulat restituirea acestor obiecte de valoare, se spune în introducerea documentarului. 
Deputaţii români din Parlamentul European au cerut chiar țărilor occidentale să elaboreze un 
act juridic internaţional special. Dar despre ce valori este vorba? De ce a refuzat Vladimir 
Lenin să restituie României rezervele ei de aur? Ce s-a întâmplat cu acest tezaur în Rusia, 
după care și în Uniunea Sovietică? De ce în unele lăzi trimise din România la Moscova în loc 
de lingouri de aur s-au găsit sticle cu vin și chiar lenjerie de damă? Este adevărat că 
prejudiciul adus Uniunii Sovietice de România în timpul celui de-Al Doilea Război Mondial 
este de câteva ori mai mare decât valoarea terauzului românesc? Până în prezent, ce a 
restituit Moscova părții române și ce nu? Și cum din cauza acestui tezaur aproape că s-au 
certat conducătorii URSS-ului și ai României socialiste? 


Autorii filmului documentar „Misterul tezaurului românesc din Rusia”, realizat în 2023 de 
postul de televiziune rus „Zvezda”, încearcă să răspundă la toate aceste și la alte întrebări, 
în cadrul serialului documentar „Secretele secolului”, condus de prezentatorul Serghei 
Medvedev. 


